ඊට අමතරව ගැටුම්කාරී තත්ත්වයක් ඇතිවීමට ඉඩ ඇති බවට තොරතුරු වාර්තා වී ඇති බවට සදහන් කරමින් විරෝධතාවට එරෙහිව කොල්ලුපිටිය පොලීසිය ඉල්ලූ නියෝගය ද කොළඹ කොටුව මහේස්ත්‍රාත් ලංකා ජයරත්න ප්‍රතික්ෂේප කර තිබුණා.මේ පිළිබඳව ඊයේ පැවති මාධ්‍ය හමුවකදී නීතිය හා සාමය පිළිබඳ අමාත්‍ය රංජිත් මද්දුමබණ්ඩාර කියා සිටියේ විශේෂ ස්ථාන කිහිපයක් ආරක්ෂා කිරීමට පමණක් පොලීසිය මෙලෙස අධිකරණ නියෝග ඉල්ලා සිටි බවයි.මේ අතර, විරෝධතා රැළිය පැවැත්වීම සඳහා ඉල්ලා සිටි කොළඹ නගරයේ ක්‍රීඩාංගණ කිහිපයක් තමන්ට ලබාදී නොමැති බවට ඒකාබද්ධ විපක්ෂයේ මන්ත්‍රීවරුන් සිදුකරන චෝදනාව සම්බන්ධයෙන් කොළඹ නාගරික කොමසාරිස් වී.කේ. අනුරගෙන් හිරු ප්‍රවෘත්ති අංශය විමසීමක් කළා.එහිදී ඔහු කියා සිටියේ කොළඹ නාගරික මන්ත්‍රීවරු කිහිපදෙනෙකු ඉල්ලා සිටි ස්ථාන කිහිපයක් ඒකාබද්ධ විපක්ෂයේ විරෝධතාව සඳහා ලබාදුන් බවයි.